Exqrch/javanese-Komodo-pixelgpt huggingface dataset:
(sumber) Bendéra Pakistan 20 - Sawijining truk isi bom njalari siji bom gedhé njeblug ing Hotèl Marriott, Islamabad, Pakistan, lan niwasaké minimal 53 jiwa, ing antaré Duta Agung Céko ing Pakistan
20 - Présidhèn Afrika Kidul, Thabo Mbeki, setuju mundur saka kalungguhan amrga tansaya kuwaté tekanan saka para pendhukung saingané, Jacob Zuma
20 - Para ngèlmuwan Ruslan nemu patilasané kutha krajan kaum Khazar
(sumber) 13 - Habib Rizieq-Munarman dituntut 10 - Sawijining kucing sing wis ilang 9 taun bali manèh marang ndarané
(sumber) 6 - Parlemen Pakistan milih Asif Ali Zardari (Parté Rakyat Pakistan), dudha almarhumah mantan Mahamantri Pakistan Benazir Bhutto, minangka Présidhèn Pakistan.(sumber) 1 - Mahamantri Jepang, Yasuo Fukuda nyatakaké mundur saka kalungguhan.(sumber)
Oktober 2008 30 Oktober - RUU Pornografi disahaké djadi Undhang-Undhang (detikNews) 29 - Lindhu Pakistan 2008 ngguncang Quetta, niwasaké saora-orané 100 jiwa
(CNN) 20 Oktober - Sawijining tim Jepang nemu tapak-tapak sikilé "yeti" (AFP via Yahoo!) 26 - Asian Beach Games 2008 resmi ditutup
Indonésia dadi juwara umum kanthi 23 medali emas, 8 pérak , lan 20 perunggu
Peringkat angka 2 lan ke-3 diduduki Thailand lan Cina (Asian Beach Games 2008) 20 - Televisi berlangganan Astro Nusantara mandhegaké giyaran ing Indonésia wiwit jam 00.01 WIB
15 - Aktris horor legendaris Indonésia, Suzanna, tilar donya
13 - Bebungah Nobel kanggo babagan Ékonomi dianugerahaké marang Paul Krugman (Amérika Sarékat) (Halaman Penghargaan Nobel) 10 - Bebungah Nobel kanggo Bedhamèn Donya dianugerahaké marang Martti Ahtisaari (Finlan) (Halaman Penghargaan Nobel) 9 - Bebungah Nobel kanggo babagan Sastra dianugerajaké marang Jean-Marie Gustave Le Clézio (Prancis) (Halaman Penghargaan Nobel) 8 - Perdagangan saham ing Bursa Efek Indonésia diendhegaké jam 11.06 WIB amarga anjlog (10,38%) dadi
11.06 WIB amarga anjlog (10,38%) dadi 1.451,669
8 - Bebungah Nobel kanggo babagan Kimia dianugerahaké marang Osamu Shimomura (Jepang, nyambutgawé ing Amérika Sarékat), Martin Chalfie (AS), lan Roger Y
Tsien (AS) kanggo panemon lan pamanfaatan Protein berpendar ijo ("Green fluorescent proteins", GFP) (Halaman Penghargaan Nobel) 7 - Bebungah Nobel kanggo babagan Fisika dianugerahaké marang Yoichiro Nambu, Makoto Kobayashi, lan Toshihide Maskawa (kateluné saka Jepang) kanggo panelitèn ing babagan fisika subatom (Halaman Penghargaan Nobel) 6 - Bebungah Nobel kanggo babagan Fisiologi utawa Kedhokteran taun 2008 dianugeraké marang Harald zur Hausen (Jerman), Françoise Barré-Sinoussi (Prancis),
zur Hausen (Jerman), Françoise Barré-Sinoussi (Prancis), lan Luc Montagnier (Prancis) (Halaman Penghargaan Nobel) 2 - Pelaku bom bunuh dhiri ngincer warga Singah sing nembé rampung sembahyang ing loro masjid ing Baghdad, Irak, menewaskan 17 orang dan melukai 30 orang lainnya
2 - Choi Jin-sil, salah siji bintang filem paling populèr Koréa Kidul, tinemu tiwas ing omahé
2 - Gunggung kurban tiwas amarga kepidak ing kuil Hindhu ing Jodhpur, Himachal Pradesh, India kulon nambah dadi 224 jiwa
Kabupatèn Pasaman Kabupatèn Pasaman iku kabupatèn ing provinsi Sumatra Kulon, Indonésia
Kutha krajan kabupatèn iki dumunung ing Lubuk Sikaping
Kabupatèn iki jembar wewengkoné 7.835 km² kanthi sing ndunungi 513.122 jiwa miturut sensus sing ndunungi taun 2000
Kabupatèn Pasaman katata sajeroning 8 kacamatan yaiku:
Kabupatèn Batubara Kabupatèn Batubara iku kabupatèn ing Provinsi Sumatra Lor, Indonésia
DPR nyetujoni Rancangan Undhang-Undhang pembentukané nalika tanggal 8 Dhésèmber 2006
Kabupatèn iki diresmèkaké tanggal 15 Juni 2007, bebarengan karo pelantikan Pejabat Bupati Batubara, Drs
Kabupatèn iki minangka pamekaran saka Kabupatèn Asahan.
Medan Helvetia, Medan Kacamatan Medan Helvetia iku salah siji saka 21 kacamatan ing kutha Medan, Sumatra Lor, Indonesia
Kacamatan Medan Helvetia wewatesan karo Medan Sunggal ing sisih kulon, Medan Kulon ing sisih wétan, Medan Petisah ing sisih kidul, lan Medan Marelan ing sisih lor
Ing taun 2001, kacamatan iki kang ndunungi cacahé 128.144 jiwa
Jembar wewengkon 13,16 km² kanthi kapadhetan kang ndunungi 9.737,39 jiwa/km²
"Helvetia" iku jeneng Latin kanggo nagara Switserlan
Taun 1865, loro pemilik perkebunan asal Switserlan, Mots lan Breker ngadegaké perkebunan tembako ing Deli (laladan saubengé Medan saiki) kanthi jeneng Konigsgrätz, kang jenengé banjur diowahi dadi Helvetia
Jeneng iki nganti saiki isih tetep lan kanggo jeneng kacamatan iki
Kacamatan iki duwé 7 kalurahan, ya iku:
Waltz with Bashir Waltz with Bashir (Ibrani: ואלס עם באשיר) iku siji filem animasi saka taun 2008 sing disutradarani Ari Folman
Wong-wong liya sing mèlu ngréwangi ya iku David Polonsky (seni), Yoni Goodman (animator utama) lan Max Richter (musik)
Film iki suwéné patang taun olèhé nggawé lan siji kasil koprodhuksi internasional antara Israèl, Jerman lan Prancis
Film iki mbabar Prastawa Sabra lan Shatila ing taun 1982, bahan iki astaméwa amarga ora biyasa yèn siji filem animasi mbabar bahan sing nlangsa kaya mengkéné iki
Film iki péranganing siji "genre" langka sing diarani "dokumentèr animasi"
Film iki mèlu sayembara Palme d'Or ing Festival Film Cannes taun 2008 lan olèh kritik positif
Film iki diwiwiti mawa impènan salah siji Vèteran Perang Libanon 1982 saka Israèl
Véteran iki ing impènané dioyak-oyak déning asu 26 cacahé
Banjur dhèwèké tilpun lan kekancan karo Ari Folman, siji sutradara
Folman ditakoni bab perang, nanging lali, ora kélingan apa-apa
Banjur dhèwèké wawancara wong akèh kanggo ngèling-ngèling apa sing dilakoni nalika perang mbiyèn.
Lubuk Basung, Agam Lubuk Basung iku Kacamatan ing Kabupatèn Agam, Sumatra Kulon, Indonésia
Kacamatan Lubuk Basung dumadi saka 5 nagari, ya iku:
Sungai Puar, Agam Sungai Puar iku Kacamatan ing Kabupatèn Agam, Sumatra Kulon, Indonésia
Kacamatan Sungai Puar dumadi saka :
Tanjung Raya, Agam Tanjung Raya iku Kacamatan ing Kabupatèn Agam, Sumatra Kulon, Indonésia
Pusat papréntahan kacamatan dumunung ing Nagari Maninjau
Ing kacamatan iki ana tlaga Maninjau
Kacamatan Tanjung Raya nyakup tlatah saubengé Tlaga Maninjau
Tilatang Kamang, Agam Tilatang Kamang iku Kacamatan ing Kabupatèn Agam, Sumatra Kulon, Indonésia
Tilatang Kamang dumadi saka 3 kanagarian yaiku: Sadurungé pamekaran wewengkon, wewengkon Tilatang Kamang dumadi saka 7 kanagarian, yaiku: 1.Palupuh 2.Gadut 3.Koto Tangah 4.Kapau 5.Magek 6.Kamang Hilir 7.Kamang Mudik.
Gunung Kilimanjaro "Kanggo album grup The Teardrop Explodes, pirsani Kilimanjaro (album)." Kilimanjaro (basa Swahili: "kilima", gunung; "njaro", sumunar) utawa biyèn diarani Kaiser-Wilhelm-Spitze iku gunung ing lor-wétan Tanzania
Gunung iki gunung paling dhuwur ing donya kang ngadeg bébas, dhuwuré 4.600 m yèn diukur saka sikil gunung
Puncak Kilimanjaro uga wujud puncak paling dhuwur ing Afrika, kanthi kadhuwuran 5.895 mèter ing sadhuwuring lumah laut
Gunung iki uga karan "Kilima Dscharo" utawa "Oldoinyo Oibor" kang ateges gunung putih ing basa Masai
Kilimanjaro iku gunung geni strato raksasa kang saiki ora aktif, nanging duwé fumarol kang ngetokaké gas ing kawah kang ana ing puncak utama Kibo
Ing Tanzania, puncak Kibo ditepungi minangka Puncak Uhuru
Ing taun 2003, vulkanolog Jerman kang asmané Volker Lorenz mrakirakaké magma cuwer ana ing sangisoré lumah kawah ing kajeron 121,9 m (400 kaki)
Kilimanjaro minangka jujugan plesiran, lan ana 6 rute kanggo puncak: Lemosho, Machame, Marangu, Umbwe, Rongai lan Sirkuit Lor
Padha béda-béda ing dawa
Rute panjang kang paling apik kanggo pamula, amarga nalika sampeyan nglampahi wektu luwih cepet ing pendakian, aklimatisasi dadi luwih gampang
Maja Maja ("Aegle marmelos" (L.) Correa, iku jinising jeruk-jerukan utawa Rutaceae) sing wité kuat ing panggonan sing angèl nanging godhongé gampang rontok
Asliné saka Asia tropika lan subtropika
Tuwuhan iki lumrahé dibudidayakaké ing pekarangan tanpa dirumat
Maja iku isih saseduluran karo kawista
Ing Bali dikenal kanthi sebutan "bila"
Tuwuhan iki bisa tuwuh ing panggonan sing angèl, upamané suhu panas banget (49°C) ing mangsa katiga utawa-7 °C ing mangsa adhem ing Punjab (India), sadhuwuring +1.200m saka lumahing sagara
Ing Asia Kidul-Wétan, maja mung bisa ngembang lan ngewoh kanthi becik yèn mangsa garing sing krasa tenan lan ora umum katemon ing elevasi sadhuwuring 500 m
Maja bisa waé urip ing tlatah rawa, garing, lan semanak karo lemah sing rada "basa" (salin)
Kulit njaba woh maja wernané ijo nanging isiné kuning utawa jingga
Ambuné wangi lan banyuné manis, ora kaya anggepan sawatara wong Jawa sing nganggep rasané pahit
Maja mau ing mitos dumadiné karajan Majapahit, karajan sing nguwasani saindhenging Nusantara ing abad XIII-XV
Jaré carita gethok tular, Radèn Wijaya, sing ngadegaké karajan, éntuk lemah ing tlatah Tarik (saiki sakidulé Surabaya)
Nalika lagi babad alas ana prejurité sing mangan woh maja
Mula, panggonan bulak kana banjur mau "Majapahit".
Kabupatèn Bintan Kabupatèn Bintan iku salah siji kabupatèn ing Provinsi Kapuloan Riau
Jeneng kabupatèn Bintan sadurungé ya iku Kabupatèn Kapuloan Riau
Owah-owahan jeneng iki supaya ora nuwuhaké kabingungan antara Provinsi Kapuloan Riau lan Kabupatèn Kapuloan Riau
Owah-owahan jeneng iki didhasari déning Peraturan Pamaréntah Nomer 5 Taun 2006 tanggal 23 Fèbruari 2006
Kabupatèn Karimun Kabupatèn Karimun iku salah siji kabupatèn ing Provinsi Kapuloan Riau
Kutha krajan Kabupatèn Karimun dumunung ing Tanjung Balai Karimun
Kabupatèn iki duwé jembar wewengkon 7.984 km², ya iku jembar dharatan 1.524 km² lan sagara 6.460 km²
Kabupatèn Karimun dumadi saka 198 pulo lan 67 ing antarané sing ndunungi
Padunung Karimun cacahé watara 174.784 jiwa.
Andjar Any Andjar Any (1936-2008) iku jeneng sesinglon "Andjar Mujiono", pangripta lelagon langgam Jawa
Lairé ing Panaraga, 3 Maret 1936 lan séda ing Rumah Sakit PKU Muhammdiyah Surakarta dina Kemis Kliwon (yèn diétung saka tanggalan Jawa dadine wis lumebu dina Jemuwah, dadi Jemuwah Legi)13 November 2008 amarga gerah stroke
Akèh lagu-lagu sing kondhang, ing antarané "Yèn ing Tawang Ana Lintang" lan "Jangkrik Génggong"
Rong lagu iki dinyanyèaké déning Waldjinah, penyanyi langgam Jawa sing kawentar amarga lagu-lagu iki
Lagu-lagu sing diyasa Andjar Any kapétung éwon lagu
Ing antarané lagu-lagu iku ya iku: Lagu "Yèn ing Tawang Ana Lintang" dianggep miwiti langgam Jawa gagrag anyar ing jamané.
Pisanané, sing nyanyi Sarbini, mbakyuné Waldjinah
Saliyané ngarang lagu, Andjar Any uga nulis sawatara buku kabudayan Jawa lan pulitik
Priyayi iki uga nulis geguritan lan carita cekak.Andjar Any uga aktif ing donya pers kanthi mandégani koran Pos Kita ing Sala.
Majapait Majapait iku sawijining praja kang tau ana ing Tanah Jawa
Praja iki wiwit dibangun taun 1293 Masèhi ing Jawa Wétan
Karajan iki nguasani mèh kabèh Pulo Jawa, Madura, Bali, lan laladan liyané ing Nusantara
Majapait iki krajan gedhé pungkasan kang nganut agama Hindhu-Buda ing Nusantara
Pusat krajan iki ana ing laladan kang saiki kalebu Kacamatan Trowulan, Majakerta
Taun 1292 Singasari dikuwasani keturunan kraton Kediri yaiku Jayakatwang
Salah sawijining keturunan Singasari, Raden Wijaya, sumingkir menyang Pulo Madura
Ing pulo iku, Wijaya olèh pramayoga déning kang baureksa Madura, yaiku Aria Wiraraja, supaya éthok-éthok ngabdi karo Jayakatwang
Jayakatwang nampa Wijaya lan kanugrahan lemah ing tlatah Tarik kang isih awujud alas
Tarik iki dadi cikal bakal kraton Majapait
Ing pungkasan taun 1293, Wijaya migunakaké prajurit Kubilai Khan kang arep nyerang Singasari (Kertanagara), gabungané prajurit Cina karo Wijaya iki bisa ngalahaké Jayakatwang kang déning prajurit Cina dikira Kertanagara
Raden Wijaya uga ngalahaké prajurit Kubilai Khan nalika acara pista kamenangan musuh Jayakatwang
Kabupatèn Kapuloan Anambas Kabupatèn Kapuloan Anambas iku siji kabupatèn ing Provinsi Kapuloan Riau, Indonésia
Kutha krajané ya iku Tarempa
Kabupatèn iki diadegaké miturut Undhang-Undhang Nomer 33 Taun 2008, minangka pamekaran saka Kabupatèn Natuna.
Kabupatèn Natuna Kabupatèn Natuna, iku salah siji kabupatèn ing Provinsi Kapuloan Riau
Natuna dumunung paling lor Indonésia
Ing sisih lor, Natuna wewatesan karo Vietnam lan Kamboja, di selatan berbatasan dengan Sumatera Selatan dan Jambi, di pérangan sisih kulon karo Singapura, Malaysia, Riau, lan ing sisih wétan karo Malaysia Timur dan Kalimantan Barat
Natuna berada pada jalur pelayaran internasional Hongkong, Jepang, Koréa lan Taiwan
Kabupatèn iki misuwur minangka pangasil lenga lan gas
Cadhangan lenga patra Natuna dikira-kira watara 14.386.470 barel, déné gas bumi 112.356.680 barel.
Pulo Bintan "Artikel iki ngenani Pulo Bintan
Deleng uga Kabupatèn Bintan." Pulo Bintan iku pulo ing provinsi Kapuloan Riau, Indonésia, dumunungé Kutha Tanjungpinang, kutha krajan Provinsi Kapuloan Riau
Ing pulo iki ana loro papréntahan, yaiku Pamaréntah Kutha Tanjungpinang sing dumunung ing Senggarang lan Tanjungpinang, déné pamaréntah kabupatèn Bintan dumunung ana ing Bandar Seri Bintan
Pulo iki cedhak karo nagara Singapura.
Kabupatèn Berau Kabupatèn Berau iku kabupatèn ing provinsi Kalimantan Wétan
Ibu kutha kabupatèn iki dumunung ing Tanjung Redeb, Berau
Kabupatèn iki jembaré 32.700 km² kanthi sing ndunungi watara 75.000 jiwa
Objek wisata sing ana ing Kabupatèn Berau antarané:
Basa Armèni Basa Armèni (հայերեն լեզու, IPA: [hajɛɹɛn lɛzu] — "hayeren lezow", utawa dicekak dadi "hayeren") iku basa Indo-Éropa sing dipituturaké déning wong Armèni
Basa iki basa resmi ing Armèni lan uga Nagorno-Karabakh (siji republik sing umadeg kanthi "de facto" nanging kanthi "de-jure" péranganing Azerbaijan)
Basa iki nduwé aksara dhéwé sing diarani Aksara Armèni
Para ahli basa racaké ngeklasifikasi basa Armèni minangka cabang dhéwé saka basa Indo-Éropa
Nanging sawatara ahli basa Indo-Éropa kaya ta Clackson (1994), nduwé gagasan yèn basa Armèni bisa diklompokaké karo cabang basa Yunani
Gagasan iki diarani hipotésis Yunani-Armèni (basa Inggris: "Graeco-Armènin Hypothesis"), sing dikombinasi mawa hipotésis basa Yunani-Arya Renfrew, Clackson lan Fortson 1994)
Sawijining ukara ing basa Armèni mawa pertalané ing basa Jawa
Conto iki ya iku donga Kanjeng Rama agama Kristen:
Kabupatèn Paser Kabupatèn Paser iku kabupatèn ing Provinsi Kalimantan Wétan, Indonésia
Kutha krajan kabupatèn iki dumunung ing Tanah Grogot.
Kabupatèn Kutai Kartanegara Kutai KartaNagara (bisa uga disingkat: Kukar) iku kabupatèn ing provinsi Kalimantan Wétan
Kabupatèn Kutai KartaNagara jembaré 27.263,10 km² lan jembar wewengkon perairan kurang luwih 4.097 km² kang dipérang sajeroning 18 wewengkon kacamatan lan 226 désa/kalurahan, kanthi kang ndunungi cacahé 547.422 jiwa (2005)
Sacara géografis Kabupatèn Kutai KartaNagara dumunung antara 115°26'28" BT-117°36'43" BT lan 1°28'21" LU-1°08'06" LS kanthi wates-wates: Sajarah
Kabupatèn Kutai KartaNagara minangka panerusan saka Kabupatèn Kutai sadurungé dimekaraké ing taun 1999
Wewengkon Kabupatèn Kutai, kalebu Kutha Balikpapan, Kutha Bontang, lan Kutha Samarinda, sadurungé minangka wewengkon kakuwasan Kasultanan Kutai KartaNagara ing Martadipura
Taun 1947, Kasultanan Kutai KartaNagara ing Martadipura kanthi status Laladan Swapraja Kutai lumebu Federasi Kalimantan Timur bebarengan karo 4 Kasultanan liyané kaya Bulungan, Sambaliung, Gunung Tabur lan Pasir
Laladan Swapraja Kutai diowahi dadi Laladan Istimewa Kutai kang wujud laladan otonom/laladan istimewa satingkat kabupatèn miturut UU Darurat No
Taun 1959, status Laladan Istimewa Kutai kang dipanggedhèni Sultan A.M
Lan dhedhasar UU No
27 Taun 1959, laladan ini dipérang dadi 3 Daerah Tingkat II, yaiku: Kacamatan
Kabupatèn Kutai KartaNagara dumadi saka 18 kacamatan yaiku:
Anggana, Kutai Kartanegara Anggana iku Kacamatan ing Kabupatèn Kutai Kartanagara, Kalimantan Wétan, Indonésia
Kacamatan iki duwé asil bumi wujud: pari, kopi, mrica, karèt, sarta asil peternakan pitik lan urang
Sawetara sarana indhustri sing ana antarané: Colstorage: PT
Samarinda Cendana, Ekspor Urang: PT
Syam Surya Mandiri, Minyak Sawit Mentah: PT
Rea Kaltim, Batu Bara: PT
Sinar Kumala Naga, Dok Kapal: PT
Karya Pasifik, Konstruksi: PT
Punj Lioyd, Piber : PT
Buran Nusa Respati, Migas: PT
Total Indonésia, Stok Fail: PT
Citra Harita Mineral Désa/Kalurahan
Désa ing kacamatan iki
Kembang Janggut, Kutai Kartanegara Kembang Janggut iku Kacamatan ing Kabupatèn Kutai Kartanagara, Kalimantan Wétan, Indonésia
Asil bumi saka kacamatan iki antarané: pari, jagung, klapa sawit, coklat, kayu jati lan karèt
Déné asil paternakan antarané: pitik, sapi, wedhus, kebo, lan iwak
Désa ing kacamatan iki ana 11 ya iku:
Pelebaga, Jayawijaya Pelebaga iku dhistrik (setingkat karo kacamatan) ing Kabupatèn Jayawijaya Provinsi Papua
Wolo, Jayawijaya Wolo iku dhistrik (setingkat karo kacamatan) ing Kabupatèn Jayawijaya Provinsi Papua
Walelagama, Jayawijaya Walelagama iku dhistrik (setingkat karo kacamatan) ing Kabupatèn Jayawijaya Provinsi Papua
Airu, Jayapura Airu iku dhistrik (setingkat karo kacamatan) ing Kabupatèn Jayapura Provinsi Papua
G-20 G-20 utawa Kelompok 20 nagara-nagara ékonomi gedhé iku golongan 19 nagara kanthi ékonomi gedhé ing donya ditambah Uni Éropah
Sacara resmi, G-20 dijenengaké "The Group of Twenty (G-20) Finance Ministers and Central Bank Governors" utawa Golongan Rongpuluh Mantri Kauangan lan Gubernur Bank Sentral
Golongan iki dianakaké taun 1999 minangka forum sing kanthi sistematis ngimpun kakuwatan-kakuwatan ékonomi maju lan temuwuh kanggo ngrembug isu-isu utama ngenani ékonomi donya
Patemon pisanan G-20 lumangsung ing Berlin, 15-16 Dhésèmber 1999 lan sing dadi tuwan omah mantri kauangan Jerman lan Kanada
Latar mburi pambentukan forum iki diwiwiti anané Krisis Kauangan 1998 lan panemu sing muncul ing forum G-7 ngenani kurang efektif-é patemon iku yèn ora ngajak kakuwatan-kakuwatan ékonomi liya supaya kaputusan-kaputusan sing digawé duwé prabawa sing luwih gedhé lan ngrungokaké kepentingan-kepentingan sing mbokmanawa ora kacakup sajeroning golongan ciliki iku
Golongan iki ngimpun mèh 90% GNP donya, 80% total dol tinuku donya lan rong protelon sing ndunungi donya
Minangka forum ékonomi, G-20 luwih akèh dadi ajang konsultasi lan makarya sama bab-bab sing magepokan karo sistem moneter internasional
Ana patemon sing tumata kanggo nyinaoni, ninjo, lan nyurung dhiskusi antarané nagara indhustri maju lan lagi tumuwuh ngenani kawicaksanan-kawicaksanan sing tumuju marang stabilitas kauangan internasional lan golèk upaya-upaya ngatasi masalah sing ora bisa diatasi déning siji nagara tinamtu waé
G-20 ora duwé staf tetep
Kursi ketua dirotasi antarané anggota-anggotané lan diwengku déning Troika sing anggotané telu anggota: ketua taun lumaku, ketua taun kapungkur, lan ketua taun sabanjuré
Sistem iki pinilih kanggo njamin kesinambungan kagiyatan lan pangelolaan
Ketua taun lumaku mbuka sekretariat ora tetep sing buka mung ing sajeroning mangsa tugasé
Sapérangan gedhé anggota ya iku nagara-nagara kanthi "purchasing power parity" gedhé dhéwé lan sethithik modifikasi
Walanda, Polen, lan Spanyol, sing kalebu "big 20", diwakili déning Uni Éropah
Iran lan Taiwan ora diilokaké
Thailand uga ora diilokaké, sanadyan posisiné sadhuwuring Afrika Kidul
Patemon G-20/"G-20 Summits of Financial Ministers" dianakan setaun sapisan ing nagara sing dadi anggota G-20
Patemon G-20 pisanan dianakaké ing Berlin,Jerman taun 1999
Indonésia bakal dadi tuwan omah patemon G-20 ing taun 2013.
Kupat Kupat utawa ketupat iku panganan kas Asia Kidul-Wétan mawa bahan dhasar beras kang dibungkus nganggo slongsong saka nam-naman godhong klapa ("janur")
Kupat paling akèh tinemu nalika dina riyaya, yaiku nalika umat Islam rampung pasa ing sasi Ramelan
Panganan kas kang migunakaké kupat antarané: kupat tahu (Grabag, Kabupatèn Magelang), lan kupat glabet (Kutha Tegal)
Kupat uga kerep disuguhaké nganggo saté utawa opor
Saliyané ing Indonésia, panganan kupat uga tinemu ing Malaysia, Brunei lan Singapura
Ana rong jinis wangun kupat yaiku "kepel" (luwih umum) lan "jajaran genjang"
Saben wangun duwé alur nam-naman kang béda
Kanggo gawé selongsong kupat perlu dipilih "janur" kang kualitasé apik, yaiku kang dawa, ora kanomen lan ora ketuwan
Ing sawatara kalangan ing Jawa, kupat kerep digantung ing sandhuwuring lawang omah minangka jimat
Masarakat ing laladan mau isih ngugemi tradhisi supaya ora gawé kupat ing dina-dina biyasa, saéngga kupat amung disuguhaké wektu ariaya lan nganti sepasar sawisé iku
Déné ing Bali, kupat kerep diaturaké minangka sesajèn upacara
Tarsius katé Pygmy Tarsier ("Tarsius pumilus"), uga dikenal minangka Mountain Tarsier utawa Lesser Spectral Tarsier, iku sawijining primata sing saba wengi, tinemu ing ing Sulawesi Tengah, Indonesia
Pygmy Tarsiers dipercaya wis cures ing taun 2000, nalika èlmuwan Indonesia kanthi ora sengaja matèni siji kéwan mau nalika nggasang tikus
Pygmy Tarsiers urip tinemu pisanan ing taun 1920-an déning tim riset saka Universitas Texas A&M ing Gunung Rore Katimbo ing Taman Nasional Lore Lindu sasi Agustus 2008
Loro kéwan lanang lan siji wadon (siji manèh ucul) kacekel mawa jaring, lan dipasangi radio kanggo nglacak sabané
Amarga Pygmy Tarsier pisanan sing isih urip katon ing 70-plus taun, kanyatan iki ngguguraké téoariné sawatara primatologis, yèn species iki wis cures
Awak Pygmy Tarsier dawané 95 nganti 105 mm (kira-kira 4 inchi), lan boboté kurang saka 2 ounces (57 gram)
pumilus" duwé fitur morfologis sing béda banget, dawané awak sing luwih cendhak saka jinis species tarsier liyané, lan boboté sing ènthèng
pumilus" iki duwé kuping sing luwih cilik tinimbang jinis liyané, lan wuluné warna coklat nom ("tan") utawa "buff", kanthi warna dominan klawu utawa abang kacoklatan
Buntuté akèh wuluné, lan dawané watara 135 nganti 275 mm
Sing paling nyolok ya iku matané sing gedhé, diamèteré watara 16 mm
Pygmy Tarsier uga duwé cakar, tanpa kuku, ing limang drijiné, lan ing loro driji sikilé
Kuku sing kaya cakar iku kanggo nguwataké cengkereman kanggo nggandhul, mangan, sarta "obahan".
Chandrayaan-1 Chandrayaan-1 (Sangsekerta: चंद्रयान-1) iku sawijining misi panjelajahan menyang bulan tanpa awak kang diayahi déning Organisasi Panelitèn Ruang Angkasa India (ISRO), lembaga ruang akasa nasional India
Misi iki nyakup sawijining pangorbit bulan lan "impactor" (pendharat?)
Wahana jaban akasa iki diluncuraké déning vèrsi modhifikasi saka Wahana Peluncur Satelit Kutub ing tanggal 22 Oktober 2008 saka Satish Dhawan Space Centre, Sriharikota, Andhra Pradesh
'Chandrayaan' (sajeroning manéka basa India) kira-kira ateges 'Lelaku menyang Bulan'
Chandrayaan-1 ngrampungaké patang orbit saubengé Bumi, ing tanggal 23 Oktober: "Anané wahana jaban akasa iki normal lan (pesawat iki) lumaku kanthi apik
Ubengé sajeroning orbit elips sapisan saben 6 jam 30 menit
Wahana wis ngrampungaké 4 orbit lan lagi nglakoni orbit angka 5."
Amanatun Lor, Timor Tengah Kidul Amanatun Lor iku kecamatan ing Kabupaten Timor Tengah Selatan Propinsi Nusa Tenggara Wétan
Kabupaten Timor Tengah Selatan
Melikan, Wedhi, Klathèn Melikan iku salah sawijining désa ing Kacamatan Wedhi, Kabupatèn Klathèn, Jawa Tengah
Désa Melikan yaiku désa kang mapan ing paling Wétan lan winatesan langsung kalawan kecamatan Bayat.
Sistem Posisi Global Sistem Posisi Global utawa "Global Positioning System" (GPS) iku salah sawijining sistem navigasi satelit sing duwé fungsi nemtokaké dunungé panggonan kanthi migunakaké 24 satelit sing ngirimaké sinyal gelombang mikro menyang Bumi
Sinyal iki ditampa déning piranti panampa ing lumahing bumi, lan dipigunakaké kanggo nemtokaké posisi, karikatan, arah, lan wektu
Sistem sing sarupa karo GPS antarané GLONASS Ruslan, Galileo Uni Éropah, IRNSS India
Sistem iki dikembangaké déning Departemen Pertahanan Amérikah Sarékat, kanthi jeneng dawa NAVSTAR GPS (kasalahan umum dikira NAVSTAR iku cekakan, kamangka NAVSTAR iku jeneng sing diwènèhaké déning John Walsh, ya iku wong sing nemtokaké kawicaksanan wigati sajeroning program GPS)
Kumpulan satelit iki diurus déning 50th Space Wing Angkatan Udara Amérikah Sarékat
Béa parawatan sistem iki watara US$750 yuta saben taun, kalebu kanggo ngganti satelit lawas, sarta riset lan pangembangan
"Artikel utama: Sistem navigasi satelit" Sistem liya
Sistem navigasi satelit liya sing lagi dikembangaké déning nagara liya ya iku:
November 2008 29 November 2008-Pasukan militèr India mratélakaké yèn Hotèl Taj Mahal wis kasil diamanaké, ngrampungi aksi terorisme ing Mumbai kang wis lumaku wiwit tanggal 26 November
(Kompas) 29-Gara-gara ("haruhara") kadadéan ing Jos, Nigeria sawisé kasil pemilu lokal diumumaké